39. schôdza NR SR - 12.deň - A. dopoludnia
Dátum: 2025-09-26
Poslanec: Hanuliaková, Jana (PS)
Druh vystúpenia: Vystúpenie v rozprave

Ďakujem veľmi pekne. Ja by som sa možno v tejto téme ešte teda vrátila do apríla 2025, kedy teda Európska komisia 1.4. predstavila návrh revízie kohéznej politiky, aby zjednodušila využitie eurofondov a to aj cez vyššie spolufinancovanie aj predfinancovanie vo výške 20%, pokiaľ ich teda krajiny presunú na tzv. nové priority. Na to, aby krajina mohla využiť tieto výhody financovania musí však presunúť tieto peniaze na tzv. nové priority, a to 10% zo svojej národnej obálky, čiže pre Slovensko to znamená 1,3 mld. eur. Táto revízia má členským štátom a regiónom priniesť väčšiu flexibilitu pre presmerovávaní finančných prostriedkov. Komisia zároveň navrhla výhodnejšie podmienky čerpanie, čiže vyššiu mieru spolufinancovania a možnosť získať predfinancovanie až do výšky 20%. Tieto výhody však krajina môže využiť len vtedy, ak presmeruje aspoň 10% svojej národnej obálky na nové priority určené Európskou komisiou a to najmä do oblastí teda obranným, priemyselných spôsobilostí a vojenskej mobility, odolnosti voči nedostatku vodných zdrojov, dostupného bývania, dekarbonizácie, strategických technológii a energetickej infraštruktúry a dodatočnej podpory pre regióny Európskej únie. Na jar vlastne začali prenikať z prostredia ministerstva pre regionálny rozvoj informácie, že vláda teda chce využiť túto revíziu najmä na presun eurofondov na obranu. Následne sa ale však objavili aj správy o tom, že potrebných 1,3 mld. chce získať aj tak, že siahne teda na už vyčlenené zdroje pre samosprávy, cez tzv. regionálne príspevky. Teda tie, ktoré majú (Prerušenie vystúpenia predsedajúcim.) Dubéci Martin, podpredseda NR SR Kolegovia, ak sa chcete rozprávať, prosím choďte dozadu, dobre? Vyrušujete pani vystupujúcu. Ďakujem. Hanuliaková, Jana, poslankyňa NR SR Teda tie, ktoré majú priamo spravovať samosprávy cez tzv. rady partnerstva a kooperačné rady. Konkrétne ide o tzv. integrované územné investície. O prostriedky teda, ktoré boli samosprávam už pridelené a s ktorými už počítali na konkrétne projekty, napríklad výstavby ciest, materských škôl, či športovísk, ale aj sociálnych zariadení. .. a kooperačnej rady. Konkrétne ide o takzvané integrované, územné investície. O prostriedky teda, ktoré boli samosprávam už pridelené a s ktorými už počítali na konkrétne projekty, napr. výstavby ciest, materských škôl či športovísk ale aj sociálnych zariadení. Z celkovej obálky eurofondov pre Slovensko približne teda z tých 13 miliárd predstavujú takéto eurofondy 20 %. Ide o historicky prvé programové obdobie, ktoré má takúto možnosť zavedenú na Slovensku. Teda prvý krát sa vlastne v tomto programovom období presunula časť eurofondov na samosprávy, ktoré si teda mohli o nich priamo rozhodovať. Na rokovaní vlády ako som už uviedla v úvode 18.6. teda vláda rozhodla o tom, že spotrebných 1,3 miliardy zoberie 200 miliónov samosprávam. Teda, že im tieto prostriedky zmrazí. My sme k tomuto zvolávali aj dva mimoriadne výbory cez prázdniny, kde teda žiaľ koaliční poslanci sa nezúčastnili. Až na jednom, vlastne pardon to si mýlim s Gelnicou ale na tých dvoch, ktoré sme zvolávali k týmto zmrazeným eurofondom, tak teda ani na jednom sa koaliční poslanci nezúčastnili. Napriek tomu teda, že to považujeme za veľmi vážnu tému, ktorá teda má dopady na naše regióny, pretože konkrétne aj starostovia, primátori, župani, ktorí prišli na náš výbor hovorili o konkrétnych projektoch, ktoré budú týmto ohrozené. Našťastie teda naša europoslankyňa Ľubica Karvašová, ktorá je tieňovou spravodajkyňou pre túto legislatívu na európskej pôde a je aj podpredsedníčkou výboru v Európskom parlamente pre regionálny rozvoj, začala v tomto vyvíjať iniciatívu, aby teda nedošlo k tomu, že o tieto peniaze naše samosprávy prídu a začala teda iniciatívne pripravovať a presadila pozmeňovací návrh, ktorý zabraňuje vláde svojvoľne bez konzultácie teda tieto peniaze samosprávam zobrať. O tomto pozmeňovacom návrhu presvedčila teda aj Európsky parlament, radu aj komisiu čo teda považujeme naozaj za veľký úspech a mnohokrát, keď tu aj počujeme teda, že naši europoslanci tu robia nejaké kroky proti Slovensku, tak toto je dôkaz toho čo robia naši europoslanci na rozdiel teda tých vašich, ktorí naozaj sa tam dá sa povedať len potulujú a ešte sme nepočuli za tú dobu odkedy tam sú, že by urobili niečo prospešné pre Slovensko. Ale toto milí kolegovia je konkrétna teda práca našej europoslankyne, že sa jej podarilo docieliť to, aby sme neprišli o alebo teda naše samosprávy neprišli o 200 miliónov. Tento krok, ktorý spravila vláda teda kritizovala, kritizovali aj samosprávne stavovské organizácie ZMOS, Únia miest aj SK8 a teda ostro sa aj vymedzili voči zmrazovaniu fondov zo strany ministerstva bez ich súhlasu. A naopak teda veľmi jasne podporili tento pozmeňovací návrh našej europoslankyne Ľubici Karvašovej. Ja teda ešte zopakujem, že 3.9. bol schválený tento pozmeňujúci návrh a 10.9. po formálnom odhlasovaní revízie v pléne Štrasburgu bol tento proces aj z finalizovaný. To teda znamená, že MIRI musí tieto zdroje rozmraziť a ak bude chcieť ministerstvo alebo vláda presunúť eurofondy na takzvané nové priority nebude to už môcť urobiť bez súhlasu samospráv, ale teda bude musieť s nimi o týchto presunoch bude musieť teda s nimi konzultovať v súlade s európskym kódexom partnerstva. My dúfame teda, že minister Migaľ tieto prostriedky naozaj rozmrazí pre naše samosprávy a ešte raz teda som veľmi vďačná za to, že naša europoslankyňa toto dokázala a že sa jej podarilo presadiť tento pozmeňujúci návrh. Pretože tieto peniaze sú naozaj aj, to čo nám aj potvrdili župania aj starostovia, že tie rozhovory na platforme rad partnerstva boli naozaj veľmi náročné na to, aby sa zhodli na tom, že do čoho pôjdu tieto prostriedky. A keby sa naozaj stalo to, že regióny budú mať prísť o týchto 200 miliónov, tak ja si naozaj neviem predstaviť, že komu by povedali, že teraz tieto financie nedajú a naozaj, že boli tam ohrozené také projekty ako základné školy, domovy sociálnych služieb, ktoré naozaj v mnohých našich okresoch chýbajú a samosprávy naozaj čakajú na to, aby tieto peniaze mohli čerpať. My sme teda toto uznesenie dávali ešte predtým ako prešla, prešiel tento pozmeňujúci návrh v Európskom parlamente, ale aj napriek tomu sme teda sa rozhodli, že chceme, aby sa o ňom tu rozprávalo aj aby sa o ňom hlasovalo. Pretože považujeme za dôležité, aby ste aj vy mohli ukázať teda, že stojíte za našimi regiónmi, tak ako to často deklarujete a že toto naše uznesenie podporíte. Ďakujem.